Skibotnelva

Skibotnelva (nordsamisk: Ivgojohka eller Gálggojohka, finsk: Yykeänperänjoki) er ei elv i Storfjord kommune i Troms og Finnmark. Den har sitt utspring i innsjøen Gálggojávri ved grensa til Finland. Elva renner i nordvestlig retning gjennom Skibotndalen, og munner ut i Lyngen ved tettstedet Skibotn. Skibotnelva er 73,8 kilometer lang, og har et nedbørfelt på . Middelvannføringen ved munningen er .

Skibotnvassdraget er utbygd til kraftproduksjon gjennom Skibotn kraftverk og det mindre Lavka kraftverk. E8 går langs elva hele veien fra finskegrensa til Skibotn.

Lakseparasitten Gyrodactylus salaris ble påvist i Skibotnvassdraget første gang i 1979, som følge av utsetting av infisert settefisk fra Sverige. Elva har to ganger vært behandlet med rotenon for å bekjempe parasitten, men forsøkene var mislykket og elva er fortsatt (per 2013) infisert av parasitten.

Sideelver 
Hver linje inneholder elvas navn og hvor den munner ut. Sideelver er innrykket i forhold til hovedelva, og er listet i den rekkefølge de munner ut i hovedelva, regnet fra munningen til kilden.

Olderelva – ved Skibotn, fra nordøst
Kielva – 5 km sør for Skibotn, fra sør
Lulleelva – 11 km sørøst for Skibotn, fra nordøst
Norddalselva – 13 km sørøst for Skibotn, fra sør
Lávkajohka – 19 km sørøst for Skibotn, fra sørvest
Rovijokkelva – 19 km sørøst for Skibotn, fra nordøst
Rihpojohka – 20 km sørøst for Skibotn, fra sør
Didnojohka – 2 km sørøst for Helligskogen, fra øst
Biedjojohka – 5 km øst-sørøst for Helligskogen, fra nord
Gáhkkorjohka – 7 km øst-sørøst for Helligskogen, fra øst
Suolojohka – i Didnojávri fra nordvest
Skihpajohka – i Didnojávri fra nordøst
Sallajohka – i Gálggojávri fra vest
Gállajohka – i Gálggojávri fra sørøst
Čoahppejohka – i Gállajávri fra sørøst
Sáđgeđjohka – i Čoahppejávri fra nord

Referanser 

Elver i Storfjord